iraklixyz/georgian-wikipedia-cleaned huggingface dataset:
ლიდიური დამწერლობა

ლიდიური დამწერლობა — ანბანი, რომელიც გამოიყენებოდა ლიდიური ენის ჩაწერისათვის. ასოები გარეგნულად ბერძნულს წააგავს, თუმცა, როგორც ჩანს, ლიდიური წარმოიქმნა ფინიკიური ანბანისგან ბერძნულის პარალელურად.

ადრეული ლიდიური ტექსტები ორივე მიმართულებით ჩაიწერებოდა — როგორც მარცხნიდან მარჯვნივ, ისევე მარჯვნიდან მარცხნივ. გვიანი ტექსტები იწერება მხოლოდ მარჯვნიდან მარცხნივ, ერთი ტექსტი ბუსტროფედონია. სიტყვები ერთმანეთისგან გამოიყოფა შუალედებით (ერთ-ერთ ტექსტში შუალედების ნაცვლად გამოიყენება წერტილები). ლიდიური დამწერლობის უნიკალურ განსაკუთრებულობას წარმოადგენს სამკუთხედის ფორმის ციტატის ნიშანი.

გაიშიფრა საუკუნის დასაწყისში მკვლევართა ჯგუფის მიერ რამდენიმე ბილინგვის არსებობის წყალობით. შედარებით დიდი წვლილი მიუძღვით გერმანელებს პაულ კალესა და ფერდინანდ ზომერს, იტალიელ პიერო მერიჯის.
შავთა

შავთა, შავნი — ისტორიული სოფელი ქვემო ქართლში, მდინარე ვერის ხეობის სათავეებში, ახლანდელი თეთრიწყაროს მუნიციპალიტეტის ტერიტორიაზე.

სოფელი აღნიშნულია საუკუნის ქართველი სწავლულის ვახუშტი ბატონიშვილის მიერ შედგენილ რუკაზე და „შავთას“ სახელწოდებით მოხსენიებულია ქვემო ქართლის სოფლების სიაში. ისტორიულ საბუთებში სხვადასხვა ფორმით (შავნი, შავთა, შამთა, ზემო შავნი) მოხსენიებულია საუკუნიდან, როგორც საბარათიანოს სოფელი. 1635 წლის საბუთის მიხედვით ზემო შავნის ნაოხარი და ნასოფლარი ტერიტორია როსტომ მეფის კარის მდივანმწიგნობარმა მერაბ ყორღანაშვილმა გოსტაშაბ ბარათაშვილისაგან იყიდა და ხელახლა გააშენა. აქვე იყო მონასტერიც, რომელიც როსტომ მეფემ ყორღანაშვილებს დაუმტკიცა. სოფელი ადრეც უნდა არსებულიყო, რასაც მოწმობს აქ შემორჩენილი სამების დარბაზული ეკლესიის ნანგრევი და საფლავის ქვები. 1721 წლის აღწერის მიხედვით სოფელში იყო 1 მებატონე (ყორღანაშვილი), 4 გამომღები და 2 ბოგანო ყმა.

 საუკუნეში ვერის ხეობის ამ ნაწილში ჩასახლდნენ მთიულები და გუდამაყრელები, რომელთა სოფლებს სხვადასხვა დროს ეწოდებოდა დიდი შამთა, პირველი შამთა, მეორე შამთა და მესამე შამთა, 2002 წლისთვის — შამთა და მესამე შამთა, 2015 წლისთვის — პირველი შამთა და მეორე შამთა (ორივეს განესაზღვრა მაღალმთიანი დასახლების სტატუსი). დღეს ეს სოფლები პრაქტიკულად დაცლილია.
ჯაგრცხილა

ჯაგრცხილა  — ფოთოლმცვენი ბუჩქი ან ხე არყისებრთა ოჯახისა. სიმაღლე იშვიათად 10 მეტრს აღწევს. ღეროები გლუვი რუხი ქერქით აქვს დაფარული, ხშირად დაბრეცილია.

გავრცელებულია ხმელთაშუაზღვისპირეთში, სამხრეთ ევროპაში, მცირე აზიაში, ირანში, ყირიმსა და კავკასიაში. საქართველოში ჯაგრცხილა იზრდება ყველა რაიონში, დაბლობიდან მოკიდებული ზღვის დონიდან 1200 მეტრამდე, შერეული ან ქვეტყის სახით. მატწილად მუხნარსა და მუხნარ-რცხილნარში.

გალერეა
ფიდელ რამოსი

ფიდელ ვალდეს რამოსი (დ. 18 მარტი 1928 — გ. 31 ივლისი, 2022) — ფილიპინების პოლიტიკური მოღვაწე. ქვეყნის პრეზიდენტი 1992-1998 წწ.

წარმოშობით არის ფილიპინების ერთ-ერთი პოლიტიკური ოჯახიდან, მამამისი იყო პარლამენტის წევრი და ფილიპინების საგარეო საქმეთა მინისტრი. განათლება მიიღო აშშ-ში. მონაწილეობდა კორეისა და ვიეტნამის ომებში. 1986 წელს, მას შემდეგ, რაც არჩევნები გააყალბა ფერდინანდ მარკოსმა, ქვეყანაში დაიწყო საპროტესტო გამოსვლები, რომელსაც ხელმძღვანელობდა მოკლული ოპოზიციონერის მეუღლე და მარკოსის ძირითადი მოწინააღმდეგე კორასონ აკინო. ქვეყნის კათოლიკურმა ეკლესიამ, თავდაცვის მინისტრმა ხუან ენრილემ და ფიედლ რამოსმა მხარი ოპოზიციას დაუჭირეს. რამოსი და ენრილე დაეხმარნენ კორასონ აკინოს სამხედრო გადატრიალების მოწყობაში და მის წარმატებით დასრულებაში. სამხედრო გადატრიალების შემდეგ რამოსმა მიიღო გენერალური შტაბის უფროსის თანამდებობა. 1988 წელს კი დანიშნეს ეროვნული თავდაცვის მინისტრად. კორასონ აკინოს უფლებამოსილების გასვლის შემდეგ კენჭი იყარა საპრეზიდენტო არჩევნებში და გახდა ქვეყნის მეთაური. თანამდებობიდან გადადგა უფლებამოსილების გასვლის შედეგად 1998 წელს.
ცენტრალური რეგიონი (უგანდა)

ცენტრალური რეგიონი  — უგანდის ადმინისტრაციული რეგიონი. ფართობი — 61 403,2 კმ². 2014 წლის აღწერის მიხედვით მოსახლეობის რაოდენობა შეადგენს — 9 579 119 ადამიანს. ადმინისტრაციული ცენტრი — ქვეყნის დედაქალაქი კამპალა.

ადმინისტრაციული დაყოფა
2010 წლის ივლისის მდგომარეობით ცენტრალური რეგიონში შედიოდა 24 ოლქი (ქვეყნის 111 ოლქიდან), მათ შორის ქვეყნის დედაქალაქი კამპალა.
კალამი

კალამი — საწერი იარაღის უძველესი ქართული სახელწოდება.

პირველად იხსენიება ესაია წინასწარმეტყველის წიგნში. „კალამი“ საუკუნიდან დასტურდება და ამავე დროიდან ხდება საწერი იარაღის აღმნიშვნელად გაბატონებული ტერმინი. არსებობდა „კალამი რკინისაჲ“, „კალამნი ფოლადისანი“. ასოთა განსაკუთრებული „დანაკუჱთება“ ესაჭიროებოდა ხუცურ და მხედრულ ასოებს. ხუცური ასოების გამოსაყვანად გადამწერს უნდა ეხმარა ხუცურის კალამი, თავისი კალამი ესაჭიროებოდა მხედრულსაც. კალამს საკალმეში ინახავდნენ. მის გამოჭრას უდიდეს მნიშვნელობას ანიჭებდნენ არაბი და სპარსი კალიგრაფები. მათ მიერ შემუშავებული წერის 6 სტილი სრულიად სხვადასხვაგვარად გამოჭრილ კალმებს მოითხოვდა.
აღმოსავლეთის რეგიონი (უგანდა)

აღმოსავლეთის რეგიონი  — უგანდის ადმინისტრაციული რეგიონი. ფართობი — 39 478,8 კმ². 2014 წლის აღწერის მიხედვით მოსახლეობის რაოდენობა შეადგენს — 9 094 960 ადამიანს. ადმინისტრაციული ცენტრი — ჯინჯა.

ადმინისტრაციული დაყოფა
2010 წლის ივლისის მდგომარეობით აღმოსავლეთის რეგიონში შედიოდა 32 ოლქი (ქვეყნის 111 ოლქიდან).
ჩრდილოეთის რეგიონი (უგანდა)

ჩრდილოეთის რეგიონი  — უგანდის ადმინისტრაციული რეგიონი. ფართობი — 85 391,7 კმ². 2014 წლის აღწერის მიხედვით მოსახლეობის რაოდენობა შეადგენს — 7 230 661 ადამიანს. ადმინისტრაციული ცენტრი — გულუ.

ადმინისტრაციული დაყოფა
2010 წლის ივლისის მდგომარეობით ჩრდილოეთის რეგიონში შედიოდა 30 ოლქი (ქვეყნის 111 ოლქიდან).
დასავლეთის რეგიონი (უგანდა)

დასავლეთის რეგიონი  — უგანდის ადმინისტრაციული რეგიონი. ფართობი — 55 276,6 კმ². 2014 წლის აღწერის მიხედვით მოსახლეობის რაოდენობა შეადგენს — 8 939 355 ადამიანს. ადმინისტრაციული ცენტრი — მბარარა.

რეგიონის ტერიტორიაზე მდებარეობს ედუარდის ტბის ნაწილი.

ადმინისტრაციული დაყოფა
2010 წლის ივლისის მდგომარეობით დასავლეთის რეგიონში შედიოდა 26 ოლქი (ქვეყნის 111 ოლქიდან).
ნიტრონიუმის იონი

ნიტრონიუმის იონი, ხანდახან ნიტრილის იონი (დასახელება არასწორია იმის გამო, რომ ის არ წარმოადგენს რადიკალს), 2+, წარმოადგენს საკმაოდ აქტიურ კათიონს, რომელიც იქმნება პარამაგნიტური აზოტის დიოქსიდი (მოლეკულადან) ელექტრონის მოშორებით ან აზოტმჟავის პროტონირებით.

ის საკმარისად სტაბილურია იმისათვის, რომ იარსებოს ნორმალურ პირობებში, მაგრამ აქტიურად გამოიყენება როგორც ელექტროფილი ნიტრირებისა და სხვა რეაქციებში. იონი იქმნება სპეციალურად ამ მიზნისათვის ერთმანეთში კონცენტრირებული გოგირდმჟავასა და კონცენტრირებული აზოტმჟავას შერევით. რეაქცია მიმდინარეობს შემდეგნაირად:

24 + 3 → 4− + 2+ + 2

ისტორიულად ნიტრონიუმის იონის საპოვნად რამანის სპექტროსკოპია გამოიყენებოდა, რადგან მისი სიმეტრიული ჭრა აქტიურია რამანის მიმართ, მაგრამ არა ინფრაწითელის მიმართ. (ნიტრონიუმის იონი ისეთივე წრფივია, როგორც მაგალითად ნახშირბადის დიოქსიდის. ემთხვევა ასევე მათი ვიბრაციული სპექტრებიც). ნიტრონიუმის იონი ასევე არსებობს მყარი ფორმით. დიაზოტის პენტოქსიდი,25, წარმოადგენს იონურ მყარ ნივთიერებას, შედგენილს ნიტრონიუმისა და ნიტრატის იონებისაგან. მაგრამ მისი თხევადი და გაზის მდგომარეობა მოლეკულარულია და არ შეიცავს ნიტრონიუმის იონს.

შეიძლება გამოიყოს ნიტრონიუმის რამდენიმე მარილი, რომლების ანიონებსაც სუსტი ნუკლეოფილურობა ახასიათებთ. მათ რიცხვშია ნიტრონიუმის პერქლორატი (2+4-) ნიტრონიუმის ტეტრაფტორბორატი (2+4-), ნიტრონიუმის ჰექსაფთორფოსფატი (2+6-), ნიტრონიუმის ჰექსაფთორარსენატი (2+6-) და ნიტრონიუმის ჰექსაფთორსტიბატი (2+6-). აღნიშნული ნივთიერებები ძალიან ჰიგროსკოპულია.

ნიტრონიუმის იონი იზოელექტრიკია, როგორც ნახშირბადის დიოქსიდი და აზოტის ქვეოქსიდი და როგორც ისევე, როგორც სხვა მოლეკულებს, რომლებსაც გააჩნიათ წრფივი ჭრა ბმის 180° კუთხით, გააჩნია მსგავსი ვიბრაციული სპექტრები. მანიტრირებელ ხსნარებში ნიტრონიუმის იონის გამოსავლენად რამანის აქტიური სიმეტრიული ჭრა გამოიყენება.

მსგავსი ნაერთები
შენაერთები ნიტრილის ფთორიდი, 2, ნიტრილის ქლორიდი, არ წარმოადგენენ ნიტრონიუმის მარილებს. ისინი მოლეკულური ნაერთებია, რასაც მათი დაბალი დუღილის ტემპერატურა (−72 ° და −6 ° შესაბამისად) ამტკიცებს. ასევე ამაზე მიუთითებს - ბმის სიგრძე (- 135 , - 184 ).

ნიტრილისათვის 1 ელექტრონის დამატება წარმოშობს ნეიტრალურ ნიტრილის რადიკალს, ·2. ეს შენაერთი საკმაოდ მდგრადია და ცნობილია აზოტის დიოქსიდის სახელით.

უარყოფითად დამუხტული იონია 2-, რომელიც ნიტრიტის იონს წარმოადგენს.
გზის სატკეპნი

გზის სატკეპნი — გრუნტის, გზის საფუძვლისა და საფრის დასატკეპნი მანქანა; იყენებენ რკინიგზების, საავტომობილო გზების, აეროდრომების, სამრეწველო, სამოქალაქო და ჰიდროტექნიკურ ნაგებობათა მშენებლობის დროს. გადაადგილების ხერხის მიხედვით განასხვავებენ თვითმავალსა და მისაბმელ გზის სატკეპნებს, მოქმედების პრინციპის მიხედვით კი — სტატიკურსა და ვიბრაციულს. გზის სატკეპნის მუშა ორგანოების ხისტი ფოლადის ვალცების ზედაპირი შეიძლება იყოს გლუვი, ცხრილა ან მუშტებიანი. ზოგიერთ კონსტრუქციაში ხისტი ვალცები შეცვლილია პნევმატიკური სალტეებით. ორ- ან სამგლუვვალციან მუშტებიანისა და პნევმატიკურსალტიან თვითმავალ სატკეპნებს იყენებენ უმთავრესად გზის საფრის შესამკვრივებლად. შემკვრივების ეფექტურობას განსაზღვრავს გზის სატკეპნის მასა, რომლის გასადიდებლად მას ბალასტით ტვირთავენ. მოძრაობის სიჩქარე 2-8 კმ/სთ. მასის მიხედვით გამოიყოფა ხელის (1 ტ-მდე), მძიმე (16 ტ-ზე მეტი) და ზემძიმე (100 ტ-მდე და მეტი) გზის სატკეპნები.
ბაქოს ზოოპარკი

ბაქოს ზოოპარკი — სახელმწიფო ზოოპარკი აზერბაიჯანის დედაქალაქ ბაქოში. გაიხსნა 1928 წელს და უძველესი ზოოპარკია მთელს ქვეყანაში. ზოოპარკი აზერბაიჯანის კულტურისა და ტურიზმის სამინისტროს ეკუთვნის. ბაქოს ზოოპარკის ფართობი 4,25 ჰა-ია.

ისტორია
ზოოპარკი 1928 წელს ანატოლი ლუნაჩარსკის (დღეს ნიზამი განჯევის) სახელობის პარკის ტერიტორიაზე ოფიციალურად გაიხსნა. 1942 წელს ევაკუირებული როსტოვის ზოოპარკის რესურსებით განახლდა ბაქოს ზოოპარკი და მეორე მსოფლიო ომის დასრულების შემდეგ 1945 წელს გაიხსნა. 1958 წლამდე ზოოპარკი დღევანდელი ილიჩის სკვერის მახლობლად მდებარეობდა. შემდეგ ის ბაქოს გარეუბან ბაილოვოში გადაიტანეს სადაც საუკუნის 70-იან წლებამდე დარჩა მანამ, არ მოხდა ცნობილი ბაილოვის მეწყერი. მეწყერმა რამდენიმე ცხოველი იმსხვერპლა. ამან ხელისუფლებას უბიძგა ეფიქრათ ზოოპარკის უსაფრთხო ადგილას გადატანაზე. თავდაპირველად ის რაზინოში (დღევანდელი ბაკიხანოვა) გადაიტანეს სადაც 1985 წლამდე დარჩა.

ზოოლოგები და ბიოლოგები შეთანხმდნენ, რომ ზოოპარკისათვის საუკეთესო ადგილი ნარიმანოვის რაიონი იქნებოდა. ახალი ზოოპარკის მშენებლობა საბავშვო სარკინიგზო სადგურის მახლობლად დაიწყო. პროექტის მიხედვით ზოოპარკი 45 ჰექტარის ტერიტორიაზე უნდა ყოფილიყო განფენილი. პროცესის დაჩქარების მიზნით თავდაპირველად გადაწყდა მხოლოდ 2,25 ჰექტრის ათვისება, რომელიც ნელ-ნელა გაფართოვდებოდა და რკინიგზის ლიანდაგებით დაიქსელებოდა. 1979 წელს მშენებლობა დაიწყო და უსახსრობის გამო ხუთი წელი გახდა საჭირო მის დასასრულებლად. საბოლოოდ 1985 წლის 1 სექტემბერს ბაქოს ზოოპარკი გაიხსნა და დღემდე აღნიშნულ ადგილას მდებარეობს.

ბაქოს ზოოპარკის სიმბოლო
1990-იანი წლებიდან ზოოპარკის სიმბოლოდ ვარდისფერი ფლამინგო ითვლება. ამ პერიოდში მოსახლეობას ზოოპარკში მოჰყავდათ სიკვდილის პირას მისული ფლამინგოები. ზოოპარკის თანამშრომლებმა არაერთი მათგანი გადაარჩინა სიკვდილს. დღეს ბაქოს ზოოპარკში დაახლოებით 28 ფლამინგოა.

გალერეა
Grace (ჯეფ ბაკლის ალბომი)

— ამერიკელი მომღერალ და მუსიკოს ჯეფ ბაკლის ერთადერთი დასრულებული სტუდიური ალბომი. გამოვიდა 1994 წლის 23 აგვისტო. მიუხედავად იმისა, რომ თავდაპირველად მისი გაყიდვები უმნიშვნელო იყო, შეფასებები კი შერეული, დროთა განმავლობაში კრიტიკოსების მიერ აღიარებული იქნა. 2007 წლისთვის მსოფლიოში მისი 2 მილიონზე მეტი ასლი გაიყიდა.

სიმღერების სია
ჩარტები
სერტიფიცირებები
როლური ვიდეო თამაში

როლური ვიდეო თამაში — ვიდეო თამაშების ჟანრი, სადაც მოთამაშე აკონტროლებს ერთ ან რამდენიმე პერსონაჟს, სადაც თითოეულ პერსონაჟს გააჩნია მისთვის დამახასიათებელი შესაძლებლობები, ეს იქნება — ფიზიკური თუ გონებრივი. მაგალითისთვის, ასეთი მახასიათებლები შეიძლება იყოს სიცოცხლის ქულები, ძალის მაჩვენებელი, სისწრაფე, თავდაცვა, თავის არიდება, განვითარების დონე და ასე შემდეგ. ეს მახასიათებლები თამაშის მიმდინარეობისას იცვლება. თამაშის მიმდინარეობის ერთ-ერთი მთავარი დამახასიათებელი ელემენტი არის პერსონაჟების შესაძლებლობების გაზრდა მისი პარამეტრების, განვითარებისა და ახალი უნარ-ჩვევების შესაწავლის ხარჯზე.

 ჟანრს ბევრი საერთო აქვს სამაგიდო როლურ თამაშებთან, როგორიც არის, მაგალითად, „ “ — ჟარგონები, პარამეტრები, გეიმპლეი და მექანიკა. როგორც წესი, მოთამაშეები მართავენ ერთ ან რამდენიმე გმირს, აღწევენ გამარჯვებას, ასრულებენ დავალებებს, მონაწილეობენ ტაქტიკურ ბრძოლებში სიუჟეტის დასრულებამდე. ჟანრი განსაკუთრებულია იმით რომ, პერსონაჟები ვითარდებიან თავიანთი შესაძლებლობებით და ეს განვითარება ხშირად კონტროლდება მოთამაშის მიერ.

როლური ვიდეო თამაში, ხშირად ეყრდნობა გამოგონილ თამაშის სამყაროსა და სიუჟეტს. სიუჟეტი როგორც წესი, დაყოფილია რიგ ამოცანებად, (ქვესტებად). მოთამაშე პერსონაჟს აძლევს ბრძანებას, რომელსაც ასრულებს რიგობითად, იმის და მიხედვით, თუ რა ბრძანება იქნება ეს. როდესაც პერსონაჟი აღწევს გარკვეული ქულების რაოდენობას, იგი იღებს განვითარების ახალ საფეხურს და ასე გრძელდება, სანამ პერსონაჟი არ მიაღწევს განვითარების ბოლო საფეხურს. ჟანრი, ხშირად სთავაზობს მოთამაშეებს უფრო რთულ და დინამიურ ურთიერთკავშირს ვიდეო თამაშების პერსონაჟებთან, ვიდრე სხვა დანარჩენი ჟანრები.
მბარარა

მბარარა — ქალაქი უგანდაში, მდებარეობს დასავლეთის რეგიონში და მბარარის ოლქის ადმინისტრაციული ცენტრია. მისი მოსახლეობა 2014 წლის აღწერის მონაცემებით შეადგენს 195 013 ადამიანს, რითაც იგი მოსახლეობის რაოდენობით ქვეყნის მესამე ქალაქია.

გეოგრაფია
დასახლებული პუნქტის ცენტრის სიმაღლე ზღვის დონიდან 1463 მეტრზე მდებარეობს.

დემოგრაფია
ქალაქის მოსახლეობა წლების მიხედვით:
შირაკის ქვაბული

შირაკის ქვაბული, ასევე შირაკის დაბლობი — პლატო სომხეთში. დაბლობზე მდებარეობს სომხეთის სიდიდით მეორე ქალაქი — გიუმრი და სომხეთის ძველი დედაქალაქი — ანისი. დაბლობი მდებარეობს ზღვის დონიდან 1600—1800 მეტრზე, ხოლო მისი ფართობი შეადგენს 600 კმ²-ს.

შირაკის დაბლობი სიდიდით მეორეა სომხეთში, არარატის დაბლობის შემდეგ. აქ გავრცელებულია შავმიწა ნიადაგები.

დაბლობი ასევე ატარებს შემდეგ დასახელებებს: გიუმრის პლატო, გიუმრის დაბლობი, ლენინაკანის პლატო, ლენინაკანის დაბლობი.
მუკონო

მუკონო  — ქალაქი უგანდის სამხრეთში, ცენტრალური რეგიონის ტერიტორიაზე. მუკონოს ოლქის ადმინისტრაციული ცენტრი.

გეოგრაფია
ქალაქი მდებარეობს რეგიონის სამხრეთ-აღმოსავლეთ ნაწილში, ქვეყნის დედაქალაქ კამპალიდან დაახლოებით 10 კმ-ით აღმოსავლეთით. აბსოლუტური სიმაღლე — ზღვის დონიდან 1188 მეტრი.

მოსახლეობა
ქალაქის მოსახლეობა 2014 წლის აღწერის მონაცემებით შეადგენს 161 996 ადამიანს.

ქალაქის მოსახლეობის რაოდენობის დინამიკა წლების მიხედვით:

ტრანსპორტი
უახლოესი აეროპორტი მდებარეობს ქალაქ კამპალაში.
ჯასტინ ტრიუდო

ჯასტინ პიერ ჯეიმზ ტრიუდო (; დ. 25 დეკემბერი, 1971, ოტავა) — კანადელი პოლიტიკოსი, კანადის პრემიერ-მინისტრი 2015 წლის 4 ნოემბრიდან 2025 წლის 14 მარტამდე, კანადის ლიბერალური პარტიის ლიდერი 2013 წლის 14 აპრილიდან. კანადის ყოფილი პრემიერ-მინისტრ პიერ ელიოტ ტრიუდოს უფროსი შვილი. ჯასტინ ტრიუდომ 2015 წლის საპარლამენტო არჩევნებში დაამარცხა კონსერვატიული პარტია. ამით იგი კანადის ისტორიაში მეორე ახალგაზრდა პრემიერ-მინისტრი გახდა.

ბიოგრაფია
საშუალო სკოლის დასრულების შემდეგ სწავლობდა ჟან-დე-ბრეფის კოლეჯში. მიიღო ინგლისური ლიტერატურის ბაკალავრის ხარისხი მაკგილის უნივერსიტეტში და ბაკალავრის პედაგოგის ხარისხი ბრიტანეთის კოლუმბიის უნივერსიტეტში.

ჩაატარა სოციალური კვლევა და ასწავლიდა ფრანგულ ენას და მათემატიკას ვესტ-პოინტის აკადემიაში და უინსტონ ჩერჩილის სახელობის საშუალო სკოლაში, ვანკუვერში. 2002 წლიდან მოყოლებული, ორი წლის განმავლობაში, სწავლობდა საინჟინრო პოლიტიკურ სკოლაში, მონრეალში. 2004 წელს იგი მუშაობდა რადიოსადგურ -ზე.

2013 წლის 14 აპრილს, იგი აირჩიეს კანადის ლიბერალური პარტიის ლიდერად — რეგიონულ არჩევნებში მან მიიღო ხმების 80%.

2015 წლის 19 ოქტომბერს, საპარლამენტო არჩევნებში მისმა პარტიამ მიიღო ხმების უმრავლესობა და იგი გახდა ყველაზე ახალგაზრდა პრემიერ-მინისტრი კანადის ისტორიაში.

ცხოვრება
მისი მშობლები განქორწინდნენ, როდესაც იგი 6 წლის იყო. ჰყავს ძმა ალექსანდრე (დ. 25 დეკემბერი, 1973, ჟურნალისტი და კინოდოკუმენტალისტი). მეორე ძმა, მიშელი (დ. 2 ოქტომბერი 1975 - გ. 13 ნოემბერი 1998, აბიტურიენტი) სათხილამურო სრიალის დროს დაიღუპა, ზვავი ჩამოწოლის შედეგად. მისი სხეული ნაპოვნი არ იქნა.

2005 წლის 28 მაისს ცოლად შეირთო ფოტომოდელი და ტელეწამყვანი სოფი გრეგუარი. ჰყავს სამი შვილი.

ქსავიე ჯეიმზი (დ. 18 ნოემბერი, 2007);
ელა-გრეის მარგარეტი  (დ. 5 თებერვალი, 2009);
ადრიანი (დ. 28 თებერვალი, 2014).
ნიტრილის ფთორიდი

ნიტრილის ფთორიდი, 2 — უფერო გაზი. ის ძლიერ მჟანგავია და გამოიყენება, როგორც ფტორის იონის მატარებელი. ასევე იყო მცდელობები მისი, როგორც სარაკეტო საწვავის გამოყენების, თუმცა რეალობაში ეს არასოდეს განხორციელებულა. ნივთიერებას გააჩნია მოლეკულარული და არა იონური ბმები, რაც განაპირობებს მის ძალიან დაბალ დუღილის ტემპერატურას. მოლეკულარულ ბმას გააჩნია ბრტყელი - ბმა 135 პიკომეტრი სიგრძით.

მიღება
პირველი ჩანაწერი ნიტრილის ფთორიდის მიღების შესახებ გამოქვეყნდა 1905 წელს ჰენრი მოისანისა და ლებოს მიერ აზოტის დიოქსიდი-ს ფტორირებით. რეაქცია ძალიან ეგზოთერმულია, რაც პროდუქტის დანაგვიანებას იწვევს. მოცემული პრობლემების თავიდან ასარიდებლად შემუშავდა მეთოდი, სადაც ფტორის ნაცვლად კობალტის ფტორიდი გამოიყენება::

2 + 3 → 2 + 2

მიღებული 2-დან ისევ შეიძლება 3-ის მიღება. შემუშავდა ასევე სხვა მეთოდებიც.

თერმოდინამიკური მახასიათებლები
მოცემული გაზის თერმოდინამიკური მახასიათებლები დადგინდა ინფრაწითელი და რამანული სპექტროსკოპიით. 2 მოლეკულის ფორმაციისას გამოყოფილი სითბო -19 ± 2 კკალ/მოლ. -ს უდრის

რეაქციები
ნიტრილის ფთორიდი შეიძლება გამოყენებულ იქნეს ორგანული აზოტნაერთების და ნიტრატული ესტერების მისაღებად.
ნანსანა

ნანსანა — ქალაქი უგანდაში, მდებარეობს ცენტრალური რეგიონის ვაკისოს ოლქში. მისი მოსახლეობა 2014 წლის აღწერის მონაცემებით შეადგენს 144 441 ადამიანს.

გეოგრაფია
ქალაქი მდებარეობს მთავარ ავტომაგისტრალზე დედაქალაქ კამპალასა და ქალაქ ჰოიმას შორის. ქალაქი იმყოფება კამპალიდან დაახლოებით 13 კმ-ში ჩრდილო-დასავლეთით და ყველაზე დიდი ქალაქია ავტომაგისტრალზე კამპალასა და ჰოიმას შორის.
ჯინჯა

ჯინჯა — ქალაქი უგანდაში, მდებარეობს აღმოსავლეთის რეგიონში და ჯინჯის ოლქის ადმინისტრაციული ცენტრია. მისი მოსახლეობა 2014 წლის აღწერის მონაცემებით შეადგენს 72 931 ადამიანს.

გეოგრაფია
დასახლებული პუნქტის ცენტრის სიმაღლე შეადგენს 1167 მეტრს ზღვის დონიდან.

დემოგრაფია
ქალაქის მოსახლეობა წლების მიხედვით:

ეკონომიკა
ჯინჯის სიახლოვეს მდებარეობს ოუენ-ფოლსის ჰიდროელექტროსადგური.
გიორგი კობეშავიძე

გიორგი პავლეს ძე კობეშავიძე (გ. 14 მაისი, 1918) — ქართველი სამხედრო ოფიცერი.

მსახურობდა რუსეთის არმიაში (1909 — პრაპორშჩიკი). მონაწილეობდა პირველ მსოფლიო ომში, იბრძოდა დასავლეთის ფრონტზე 208-ე ლორის ქვეითი პოლკის რიგებში (1916 წლიდან კაპიტანი). განსაკუთრებით გამოიჩინა თავი 1915 წლის 14 მაისის ბრძოლებში სინიავისთან (ახლანდ. უკრაინის ტერიტორია), სადაც ბატალიონს მეთაურობდა. დაჯილდოებული იყო წმ. ანას (1915), წმ. სტანისლავის (1915) და (1916), წმ. გიორგის (1915) ხარისხის ორდენებით, „გიორგის იარაღით“ (1916). ორჯერ იყო დაჭრილი. 1917 წელს საქართველოში დაბრუნდა, დაინიშნა ქართული კორპუსის 11-ე პოლკში და დაევალა აბასთუმნის დაცვა. 1918 წლიდან იყო ქართული ეროვნული ჯარის პოლკოვნიკი. აქტიურად მონაწილეობდა ბრძოლაში აჯანყებულ მუსლიმებთან სამცხეში. დაიღუპა სოფ. საროსთან (ახლანდელი ასპინძის მუნიციპალიტეტი) შეტაკების დროს. დაკრძალულია თბილისში, ხუდადოვის ტყის ძმათა სასაფლაოზე.
გეიმპლეი

გეიმპლეი (ინგლ.) — სათამაშო გარემო — მოთამაშის რაკურსით. წარმოადგენს სპეციფიკურ საშუალებას, სადაც მოთამაშეები ურთიერთქმდებენ თამაშთან და კერძოდ ვიდეო თამაშებთან. გეიმპლეი თავის თავში მოიცავს ვიდეო თამაშების სხვადასხვა ძირეულ ასპექტებს, მათ შორის ტექნიკურ მხარეს — როგორიც არის თამაშის შიდა მექანიკა, განსაზღვრული ერთობლივი მეთოდების ურთიერთქმედებას მოთამაშესთან, თამაშთან და ა.შ.

მიმოხილვა
თამაშების დიზაინის ბევრი თანამედროვე თეორიტიკოსი ამტკიცებს, რომ „გეიმპლეი“, დიდ წილად აზრს მოკლებული და ცარიელი ტერმინია, რომელიც ამოგდებულია კონტექსტიდან. სხვები აღნიშნავენ, რომ ფილმი არ საჭიროებს „“, ხოლო რომანები — „“, რომ ისინი ფორმალურად აღწერონ. თანამედროვე სამეცნიერო დისკუსიები იღწვიან იმისთვის, რომ დანერგონ უფრო პრაქტიკული ტერმინი, როგორიც არის მაგალითისთვის „სათამაშო მექანიკა“.

კრიტიკის მიუხედავად, სიტყვა „გეიმპლეი“ იქცა საყოველთაოდ გავრცელებულ ტერმინად, რამდენადაც ის მოკლედ აღნიშნავს აღქმის თეორიის სფეროს, რომლის გადმოცემა სხვა სიტყვებით რთულია. თამაშების კრიტიკოსების უმეტესობა, გეიმპლეის მიიჩნევს თამაშის ხარისხის ყველაზე აუცილებელ მაჩვენებლად. ასევე არიან ისეთი კრიტიკოსები, რომლებიც მიიჩნევენ, რომ გეიმპლეი თამაშებში წარმოადგენს მხატვრული ნაწარმოების თხრობის ანალოგს და ემსახურება ფუნდამენტებს, რომელსაც ემატება სხვა ელემენტები (მაგალითად, სიუჟეტი).
სერგიანელობა

სერგიანელობა — საეკლესიო-ისტორიულ და პუბლიცისტურ ლიტერატურაში დამკვიდრებული ტერმინი. ტერმინი დაამკვიდრა რუსულმა მართლმადიდებელმა ეკლესიამ საზღვარგარეთ და გამოიყენება მოსოვის საპატრიარქოს წინააღმდეგ ოპოზიციურად განწყობილი სხვადასხვა მართლმადიდებული დაჯგუფებების მიერ.

გამოიყენება სსრკ-ში კომუნისტური რეჟიმისადმი უპირობო ლოიალობის აღსანიშნავად, რომელსაც მიტრპოლიტ სერგის (სტაროგოროდსკი) (1943 წლიდან მოსკოვისა და სრულიად რუსეთის პატრიარქი) მიერ 1927 წელს გამოცემულ დეკლარაციას უკავშირებენ. ტერმინს ნათლად გამოხატული ნეგატიური დატვირთვა აქვს და მისი გამოყენება პოლემიკურ კონტექსტს გულისხმობს.
ეკუმენიზმი

ეკუმენიზმი (ბერძ. , მსოფლიო) — მსოფლიო მოძრაობა, რომლის მიზანიცაა ქრისტიან მორწმუნეთა გაერთიანება.

მოციქულთა ხანიდან დაიწყო ქრისტიანული ეკლესიის ერთიანი სხეულის დაშლა. - საუკუნეების მიჯნაზე პროტესტანტიზმის წიაღში დაიბადა თანამედროვე ეკუმენური მოძრაობა. ის ოფიციალურად გაფორმდა 1910 წელს ედინბურგში გამართულ მსოფლიო მისიონერულ კონფერენციაზე, რომელსაც 1921 წელს „მისიონერთა საერთაშორისო საბჭო“ ეწოდა. მან იდეალად გამოაცხადა ქრისტიანული ეკლესიების გაერთიანება დოგმატური და კანონიკური განსხვავებების ხელშეუხებლად. ტერმინი „ეკუმენიზმი“ ხმარებაში შემოვიდა 1937 წელს პრინსტონის უნივერსიტეტის თეოლოგიური სემინარიის თეოლოგების მიერ. მოძრაობა თანდათან გაფართოვდა, გაძლიერდა და შეიძინა მომხრეები პროტესტანტული ეკლესიების გარეთაც. 1948 წელს ამსტერდამში შეიქმნა საერთაშორისო მასშტაბის ორგანიზაცია, რომელიც გახდა ეკუმენური მოძრაობის ბირთვი ეკლესიათა მსოფლიო საბჭო.

მასში გაერთიანებულია პროტესტანტული, მართლმადიდებლური, ძველმართლმადიდებლური ეკლესიები. 1961 წელს მისი წევრი გახდა რუსეთის მართლმადიდებელი ეკლესია. 1962 წელს საქართველოს მართლმადიდებელი ეკლესია. 1978 წელს საბჭოს თანაპრეზიდენტად აირჩიეს საქართველოს კათოლიკოს-პატრიარქი ილია . საქართველოს მართლმადიდებელმა ეკლესიამ საბჭო დატოვა 1997 წელს. რომის კათოლიკური ეკლესია არ არის საბჭოს წევრი, მაგრამ ის გზავნის მეთვალყურეებს სხდომებზე სიტყვის უფლებით. რეზიდენცია მდებარეობს ჟენევაში. 2008 წლის მონაცემებით საბჭო აერთიანებს 200 ქვეყნის 500-მდე ეკლესიას.

ეკუმენიზმის გვერდით ძალას იკრებს პანეკუმენური მოძრაობა, რომელიც ქრისტიანული ეკლესიების და დიდი მსოფლიო რელიგიების, ისლამის, ბუდიზმის, ინდუიზმის და იუდაიზმის დიალოგის გაღრმავებას უწყობს ხელს. დღესდღეობით მსოფლიოში რამდენიმე პანეკუმენური ფორუმი მოქმედებს.